#### E L Ő T E R J E S Z T É S

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottságának**

**2021. október 26-i ülésére**

**Javaslat átjárási szolgalmi jog gyakorlásával összefüggő döntések**

**meghozatalára**

Szombathely város területén jelenleg 26 db társasház esetén van megállapodás szolgalmi jog gyakorlásával összefüggésben a társasházak és az önkormányzat között, mely szerint a társasházak vállalják, hogy a szolgalmi jog gyakorlásának biztosítása érdekében a hét minden napján folyamatosan nyitva tartják az átjárókat, ezzel is biztosítva a szabad átjárást, valamint a tulajdonukban álló szolgalmi joggal terhelt épületrész karbantartásáról folyamatosan gondoskodnak.

A megállapodások megkötésével az önkormányzat kötelezettséget vállalt a mindenkori költségvetés előirányzat erejéig arra, hogy a szolgalmi joggal terhelt épületrész fenntartási és karbantartási költségeit az alábbiak szerint téríti meg a társasházaknak:

1. az épületrész takarítási és adott esetben megvilágítási költségeihez maximum bruttó 170 Ft/m2/hó összegben járul hozzá,
2. az épületrész kisebb volumenű karbantartása során a társasház által fizetendő költség 50%-át megfizeti, melynek során az éves karbantartás hozzájárulási összege nem haladhatja meg a bruttó 20.000 Ft-ot, valamint
3. a b) pontban meghatározottnál nagyobb mérvű felújítás, karbantartás hozzájárulási igény esetén a társasház indoklással alátámasztott költségkalkulációt készít, melyről a tárgyévet megelőző év szeptember 15-ig köteles írásban értesíteni az önkormányzatot. Az önkormányzat fenntartja magának a jogot arra, hogy a mindenkori költségvetés előirányzat erejéig járul hozzá a szolgalmi joggal terhelt épületrész karbantartási költségeihez. Amennyiben az önkormányzat költségvetése nem nyújt erre fedezetet, a Társasház kártérítési igénnyel nem élhet az önkormányzat felé.
4. Szombathely Megyei Jogú Város Önkormányzata és a Szombathely, **Király u. 5.** sz. Társasház 2013. április 24. napján támogatási megállapodást kötött a szolgalmi joggal terhelt épületrész fenntartási és karbantartási költségeinek megtérítésére.

A Társasház közös képviselője 2021. január 19. napján kelt levelében arról értesítette az Önkormányzatot, hogy el kívánja végezni a kapuszín ajtók felújítási és festési munkálatait, melyre vonatkozóan bruttó 353.581 Ft összegű árajánlatot fogadott el a lakóközösség. A Társasház kéri az Önkormányzat hozzájárulását (50%) a karbantartási, felújítási munkálatokhoz, melynek fedezete bruttó 176.791 Ft a 2021. évi költségvetésben biztosított.

1. Szombathely Megyei Jogú Város Önkormányzata és a Szombathely, **Fő tér 14.** sz. Társasház 2013. április 24. napján támogatási megállapodást kötött a szolgalmi joggal terhelt épületrész fenntartási és karbantartási költségeinek megtérítésére.

A Társasház közös képviselője 2021. január 19. napján kelt levelében arról értesítette az Önkormányzatot, hogy el kívánja végezni a kapuszín ajtó felújítási és festési munkálatait, melyre vonatkozóan bruttó 300.203 Ft összegű árajánlatot fogadott el a lakóközösség. A Társasház kéri az Önkormányzat hozzájárulását (50%) a karbantartási, felújítási munkálatokhoz, melynek fedezete bruttó 150.102 Ft a 2021. évi költségvetésben biztosított.

Az önkormányzat 2021. évi költségvetéséről szóló 7/2021. (II.25.) önkormányzati rendelet 12. § (3) bekezdése alapján a „Szolgalmi joggal terhelt épületrész karbantartása” előirányzat felhasználásáról a polgármester jogosult dönteni.

Kérem a Tisztelt Bizottságot, hogy az előterjesztést szakmai véleményének kialakítása érdekében megtárgyalni, és a határozati javaslatot elfogadni szíveskedjék.

**Szombathely, 2021. október ,, ,,**

 **/: Horváth Soma :/**

**HATÁROZATI JAVASLAT**

**…../2021. (X.26.) VISB számú határozat**

A Városstratégiai, Idegenforgalmi és Sport Bizottság az átjárási szolgalmi jog gyakorlásával összefüggő előterjesztést megtárgyalta, és az SZMSZ 54. § (1) bekezdés 18. pontja alapján az alábbi döntéseket hozta.

1. A Bizottság javasolja a polgármesternek, hogy a Szombathely, Király u. 5. sz. Társasház szolgalmi joggal terhelt részén lévő kapuszín ajtók felújítását és festését utólagos elszámolással, a „Szolgalmi joggal terhelt épületrész karbantartása” előirányzat terhére maximum bruttó 176.791 Ft összeggel támogassa.
2. A Bizottság javasolja a polgármesternek, hogy a Szombathely, Fő tér 14. sz. Társasház szolgalmi joggal terhelt részén lévő kapuszín ajtó felújítását és festését utólagos elszámolással, a „Szolgalmi joggal terhelt épületrész karbantartása” előirányzat terhére maximum bruttó 150.102 Ft összeggel támogassa.

**Felelős:** Dr. Nemény András polgármester

Tóth Kálmán, a Bizottság elnöke

/a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője/

**Határidő:** 2022. január 31.